****

**DAUGAVPILS PILSĒTAS PAŠVALDĪBA**

Reģ. Nr. 90000077325, K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts: info@daugavpils.lv www.daugavpils.lv

 **L Ē M U M S**

Daugavpilī

2022.gada 27.janvārī **Nr. 20**

 (prot. Nr.3, 3.§)

 **Par sadarbības līguma slēgšanu ar Aizsardzības ministrijas**

**Jaunsardzes centru**

 Pamatojoties uz likuma „Par pašvaldībām” 15.panta pirmās daļas 4.punktu, 21.panta pirmās daļas 27.punktu, Valsts pārvaldes iekārtas likuma 54.panta pirmo, trešo un piekto daļu, 61.panta pirmo daļu, ņemot vērā Aizsardzības ministrijas Jaunsardzes centra 27.12.2021. vēstuli, turpinot sadarbību ar Aizsardzības ministrijas Jaunsardzes centru, ņemot vērā Daugavpils domes Izglītības un kultūras jautājumu komitejas 2022.gada 20.janvāra atzinumu un Finanšu komitejas 2022.gada 20.janvāra atzinumu, atklāti balsojot: PAR – 15 (I.Aleksejevs, P.Dzalbe, A.Elksniņš, A.Gržibovskis, L.Jankovska, I.Jukšinska, V.Kononovs, N.Kožanova, M.Lavrenovs, J.Lāčplēsis, I.Prelatovs, V.Sporāne-Hudojana, I.Šķinčs, M.Truskovskis, A.Vasiļjevs), PRET – nav, ATTURAS – nav, **Daugavpils dome nolemj:**

1. Noslēgt ar Aizsardzības ministrijas Jaunsardzes centru sadarbības līgumu par pašvaldības atbalstu jaunsargu interešu izglītības un valsts aizsardzības mācības īstenošanā (turpmāk – sadarbības līgums) jaunā redakcijā (pielikumā).
2. Atļaut Aizsardzības ministrijas Jaunsardzes centram sadarbības ietvaros izmantot bez maksas līgumā norādītās telpas un infrastruktūru jaunsargu interešu izglītības programmas un valsts aizsardzības mācību programmas īstenošanai, pēc pušu saskaņota telpu izmantošanas grafika.
3. Noteikt Daugavpils pilsētas Izglītības pārvaldi par atbildīgo par sadarbības līguma izpildi.
4. Pilnvarot Daugavpils pilsētas Izglītības pārvaldes vadītāju M.Isupovu noslēgt sadarbības līgumu.
5. Atļaut Daugavpils pilsētas Izglītības pārvaldei veikt grozījumus sadarbības līgumā, ja ar šādiem grozījumiem netiek mainīts sadarbības līguma mērķis un tā būtiskie nosacījumi.
6. Kontroli par lēmuma izpildi veikt Daugavpils domes priekšsēdētāja 1.vietniekam A.Vasiļjevam.
7. Atzīt par spēku zaudējušu Daugavpils pilsētas domes 2018.gada 22.marta lēmumu Nr.108 “Par sadarbības līguma slēgšanu ar Aizsardzības ministrijas Jaunsardzes un informācijas centru”.

Pielikumā: Sadarbības līguma projekts.

Domes priekšsēdētājs *(personiskais paraksts)* A. Elksniņš